  Майя Бывальцева Удмуртиысь куасэн бызьылӥсь Максим Вылегжанин Финляндиын дуннелэн Кубокез понна вожвылъяськонлэн нырысетӥ люкетаз пыриськоз. Со сярысь ивортэ Россиысь куасэн бызьылонъя федерацилэн пресс-службаез. Со калыккуспо ӵошатсконъёсын умой быгатонлыкъёссэ возьматӥз: 10 иськеме классика амалэн бызёнын но классика амалэн спринтын нырысетӥ интыос басьтӥз. 20-тӥ шуркынмонэ нимаз бызьылонъёсын Максим Вылегжанин 9-тӥ вал. Дуннелэн Кубокезлэн нырысетӥ люкетэз улсын Куусамоын (Финляндия) кык ӵошатсконъёс ортчозы: 26-тӥ шуркынмонэ классика амалэн спринт но 27-тӥ шуркынмонэ 10 но 15 иськеме нимаз бызьылонъёс. Россилэн воргоронъёслэн сборноязы шедизы Евгений Белов, Александр Бессмертных, Станислав Волженцев, Максим Вылегжанин, Александр Легков, Андрей Ларьков, Сергей Устюгов, Евгений Дементьев, Антон Гафаров, Никита Крюков, Александр Панжинский но Глеб Ретивых. Тегъёс: Спорт МаксимВылегжанин Финляндия куасэнбызьылон  